Ростов өлкә академия йәштәр театры бинаһы стилдәр ҡатнашмаһынан – барокко, ренессанс һәм классицизм - тора. Уның планы ҡатмарлы структуранан тора. Бөтөн периметры буйына тештәре булған өсмөйөшлө фронтон, коринф ордерының дүрт колоннаһына таяна. Фронтон тимпанында бар. Ике ҡаттың да тәҙрәләре ярым циркуль тамамланышлы, икенсе ҡаттың тәҙрәләре өҫтөндә йәйәгә оҡшаған (лучковые) сандриктар ҡуйылған. Бинаның фризы нескә сәскә мотивтары менән байытылған. Ҡабырға ризалиттары ярым колонналар һәм лепнина менән биҙәлгән. Үҙәк лоджия өс яҡтан балясиндан балюстрада менән уратылған. Театрҙың беренсе ҡаты рустланған (рустован). Театр фойеһын, шаршау һәм декорацияларҙы рәссам И. И. Крылов яҙған. Театрҙың тамашалар залында иҫ киткес яҡшы  акустика, уның диуарҙарын күтәргәндә боронғо ысул ҡулланылған – түбә аҫтына “ауыҙы” (горлышко) залға ҡаратып асылған амфоралар нығытып ҡуйылған. 650-700 урынға иҫәпләнгән өс яруслы зал эскә тартылған ярым түңәрәк формалы, һәм был тамашасыны сәхнәгә яҡынайта мест. Залдың яртыһы, домкраттар ярҙамында горизонталь торошҡа килтерелә торған булған, был, мәҫәлән, балдар һәм башҡа күңел асыу саралары ойошторғанда файҙаланылған. 1983 йылда башланған реконструкция арҡаһында, театрҙың дөйөм майҙаны ике тапҡырҙан артыҡҡа ҙурайған: производство цехтары, грим уборныйҙары, кесе һәм эксперименталь сәхнәләр төкәтмәләре төҙөлгән.